گایتری دیوی

بھارتی سیاست دان۔ رکن پارلیمان۔ جے پور کی سابق ریاست کی راج ماتا۔ کوچ بہاربنگال کے سابق شاہی خاندان میں ان کی پیدائش ہوئی۔ 9 مئی 1940 کو ان کی شادی جے پور کے مہاراجہ مان سنگھ سے ہوئی۔ مان سنگھ کی وہ تیسری بیوی تھیں۔ آزادی کے بعد جب ان کی ریاست کا خاتمہ ہوا تو انہوں نے عملی سیاست میں حصہ لیا۔ ان کی مقبولیت کا اندازہ اس بات سے لگایا جا سکتا ہے کہ جب انہوں نے 1962 میں لوک سبھا انتخابات ميں کھڑے ہونے کا فیصلہ کیا تو انہيں ریکارڈ ووٹوں سے جیت حاصل ہوئی۔ ان کی جیت کو گینیز بک آف ورلڈ ریکارڈ نے بھی درج کیا تھا، لیکن ان کی زندگی میں ایک وقت ایسا بھی آیا جب اپنے نظریے کے سبب ایمرجنسی کے دوران میں انہيں جیل بھیج دیا گیا۔ گایتری دیوی کو راجستھان کی علامت قرار دیا جاتا تھا۔ انہوں نے رفاہ عامہ کے کاموں میں بڑھ چڑھ کر حصہ لیا۔ گایتری دیوی نے راجستھان ميں پہلا پبلک اسکول کھلوایا جبکہ عورتوں کو پردے سے باہر نکالنے کا راستہ دکھایا اور خود مردوں کے درمیان میں ٹینس کھلینے نکلیں۔ یہ وہ دور تھا جب خواتین اکثر پردے میں رہا کرتی تھیں۔ اس کے علاوہ اپنے شوہر کی طرح انہيں بھی پولو کھیلنے کا شوق تھا۔ پولو کے سبب ہی انہوں نے جے پور کو پوری دنیا ميں مقبول بنایا۔ اکثر یورپی ممالک کے شاہی خاندان بھی گایتری دیوی سے دیرینہ تعلق رکھتے تھے۔ 29 جولائی 2009ء کو جے پور میں ان کا انتقال ہوا۔

حوالہ جات 

1919ء کی پیدائشیں
2009ء کی وفیات
بنگالی شخصیات
بنگالی ہندو
بیسویں صدی کی بھارتی خواتین
بھارت میں ہنگامی صورت حال کے دوران میں قید بھارتی
بھارتی اسکولوں و کالجوں کے بانیان
پانچویں لوک سبھا کے ارکان
تاریخ جے پور
تیسری لوک سبھا کے ارکان
جے پور کی شخصیات
چوتھی لوک سبھا کے ارکان
راجستھان سے لوک سبھا کے ارکان
راجستھانی شخصیات
راجسھتان کی خواتین سیاست دان
ضلع کوچ بہار کی شخصیات
مغربی بنگال کی شخصیات
ویکیپیڈیا مضامین مع BNF شناخت کنندگان
ہندوستانی خاتون شاہی اقتدار
ہندوستانی سیاستدان
ہندوستانی شہزادیاں
ہندوستانی ہمسر ملکائیں
1960ء کی دہائی
جے پور کے سیاست دان
بھارتی پولو کھلاڑی
بیسویں صدی کی بھارتی شخصیات
بھارتی ہندو
لوک سبھا کی خواتین ارکان
بیسویں صدی کی بھارتی سیاست دان خواتین
ملکہ مائیں